wannaphong/clean_thaiwikipedia huggingface dataset:
# ช่องเขา
thumb|ช่องเขาซานิ (Sani Pass) ในประเทศเลโซโท
ช่องเขา เป็นพื้นที่ทางภูมิศาสตร์แถบเทือกเขา มักใช้เรียกจุดที่สามารถใช้เดินทางข้ามเทือกเขาได้สะดวกที่สุด ซึ่งก็คือจุดที่ต่ำที่สุดในแนวสันเขา มักจะเป็นพื้นที่สำคัญในการเดินทางระหว่างพรมแดน เป็นเส้นทางการค้า หรือจุดยุทธศาสตร์ในสงคราม

 ภาพรวม 
thumb|อุโมงค์ช่องเขา ในอำเภอร่อนพิบูลย์ จังหวัดนครศรีธรรมราช
ช่องเขาเป็นหุบเขาลึก สันเขา แอ่งของเทือกเขา หรือร่องเขา ภูมิประเทศของช่องเขานั้นคล้ายคลึงกับแนวคิดทางคณิตศาสตร์ของพื้นผิวอานม้า โดยมีจุดอานที่เป็นจุดที่มีความสูงที่ต่ำที่สุดระหว่างหุบเขาและจุดต่ำสุดตามแนวสันเขา บนแผนที่ภูมิประเทศช่องเขาสามารถระบุได้ด้วยเส้นชั้นความสูงที่มีรูปทรงแบบนาฬิกาทราย ซึ่งระบุจุดต่ำระหว่างจุดที่สูงกว่าสองจุด

มักพบช่องเขาเหนือแหล่งที่มาของแม่น้ำ ถือเป็นช่องระบายน้ำ ช่องเขาอาจสั้นมาก ประกอบด้วยทางลาดชันจนถึงด้านบนของช่องเขา หรือหุบเขาที่ยาวหลายกิโลเมตร ซึ่งจุดสูงสุดจะระบุได้โดยการสำรวจเท่านั้น

ถนนและทางรถไฟถูกสร้างผ่านช่องเขามาอย่างยาวนาน ช่องเขาที่สูงและขรุขระบางแห่งอาจมีการใช้อุโมงค์เจาะใต้ไหล่เขาใกล้เคียง เช่นอุโมงค์ไอเซนฮาวร์ที่เลี่ยงผ่านช่องเขาเลิฟแลนด์ในเทือกเขาร็อกกี ที่สร้างเพื่อให้การจราจรผ่านได้เร็วขึ้นตลอดทั้งปี

ด้านบนของช่องเขามักเป็นพื้นที่ราบเพียงแห่งเดียวในพื้นที่ และอาจเป็นจุดชมวิวบนที่สูง ทำให้ในบางกรณีเป็นสถานที่ซึ่งเหมาะสำหรับการสร้างอาคาร หากพรมแดนของประเทศตามแนวสันเขา โดยปกติแล้วช่องเขาจะอยู่ที่ชายแดน และอาจมีด่านตรวจชายแดนหรือด่านศุลกากร และอาจเป็นที่ทำการทางทหาร ตัวอย่างเช่น อาร์เจนตินาและชิลีมีพรมแดนระหว่างประเทศร่วมกันที่ยาวเป็นอันดับสามของโลก โดยมีความยาว 5,300 กิโลเมตร (3,300 ไมล์) ซึ่งทอดยาวจากเหนือ-ใต้ไปตามเทือกเขาแอนดีส และมีช่องเขา 42 ช่อง

บนถนนที่อยู่เหนือช่องเขา เป็นเรื่องปกติที่จะมีป้ายริมถนนเล็ก ๆ ที่ให้ชื่อของช่องเขาและระดับความสูงเหนือระดับน้ำทะเลปานกลาง

นอกเหนือจากการเดินทางระหว่างหุบเขาที่ค่อนข้างง่ายแล้ว ช่องเขายังให้เส้นทางระหว่างยอดเขาสองลูกโดยมีความลาดชันต่ำที่สุด ด้วยเหตุนี้จึงเป็นเรื่องปกติที่จะพบทางสัญจรที่ช่องเขา ซึ่งมักจะเป็นเส้นทางที่สะดวกแม้ว่าจะเป็นการเดินทางระหว่างยอดเขากับพื้นหุบเขาก็ตาม โดยปกติแล้วช่องเขาเป็นสถานที่สำหรับเส้นทางการค้า การสื่อสาร การแลกเปลี่ยนวัฒนธรรม การเดินทางทางทหาร ฯลฯ ตัวอย่างเช่น ช่องเขาเบรินเนอร์ ในเทือกเขาแอลป์

ภูเขาบางแห่งที่อยู่เหนือแนวต้นไม้มีปัญหากองหิมะทับถมในฤดูหนาว ซึ่งอาจบรรเทาลงได้ด้วยการสร้างถนนให้สูงจากพื้นดินเพียงไม่กี่เมตร ซึ่งจะทำให้หิมะสามารถถูกพัดออกไปจากถนน
# วังมงซอโร
วังมงซอโร  เป็นวังที่ตั้งอยู่บนฝั่งแม่น้ำลัวร์ในมงซอโร จังหวัดแมเนลัวร์ แคว้นเปอีเดอลาลัวร์ ประเทศฝรั่งเศส ห่างจากปารีสไปทางทิศตะวันตกเฉียงใต้ประมาณ 250 กิโลเมตร และห่างจากจากชายฝั่งมหาสมุทรแอตแลนติกไปทางทิศตะวันออกประมาณ 150 กิโลเมตรDistance Calculator

ใน ค.ศ. 2015 ฟีลิป เมอาย นักสะสมงานศิลปะเชิงแนวคิด ลงสัญญาเช่าวังมงซอโรเป็นเวลา 25 ปีให้กับChristian Gillet ประธานจังหวัดแมเนลัวร์ โดยมีการเปิดตัวพิพิธภัณฑ์ที่มีชื่อว่า วังมงซอโร-พิพิธภัณฑ์ศิลปะร่วมสมัย

กระทรวงวัฒนธรรมฝรั่งเศสจัดให้พื้นที่วังมงซอโรเป็น มอนูว์ม็องอิสตอริก ใน ค.ศ. 1862, 1930 และ 1938 และในวันที่ 30 พฤศจิกายน ค.ศ. 2000 ยูเนสโกขึ้นทะเบียนลุ่มแม่น้ำลัวร์ระหว่างซูว์ลี-ซูร์-ลัวร์กับชาลอนให้เป็นมรดกโลก

 ภาพ
# โกปาเดลเรย์ รอบชิงชนะเลิศ 2019
โกปาเดลเรย์ รอบชิงชนะเลิศปี 2019  เป็นการแข่งขันฟุตบอลนัดเมื่อวันที่ 25 พฤษภาคม พ.ศ. 2562 (ค.ศ. 2019) เพื่อตัดสินหาผู้ชนะของโกปาเดลเรย์ ฤดูกาล 2018–19 ถือเป็นครั้งที่ 117 ของโกปาเดลเรย์ ครั้งนี้จัดขึ้นที่สนามกีฬาเบนิโต บิยามาริน ในเซบิยา ระหว่างบาร์เซโลนากับบาเลนเซีย

บาเลนเซียชนะในรอบชิงชนะเลิศด้วยสกอร์ 2–1, ทำให้พวกเขาได้แชมป์ำสำเร็จเป็นสมัยที่ 8 โดยรวมและเป็นครั้งแรกนับตั้งแต่ 2008.	

ภูมิหลัง
บาร์เซโลนาเข้าร่วมในนัดชิงชนะเลิศโกปาเดลเรย์ของพวกเขาเป็นครั้งที่ 41 ขยายสถิติการแข่งขัน และมีสถิติชนะเป็นการบันทึกก่อนในรอบ 30 ปี พวกเขาเป็นแชมป์เก่า ชนะเซบิยา 5–0 ในรอบชิงชนะเลิศ ค.ศ. 2018 นัดนี้เป็นรอบชิงชนะเลิศนัดที่หกติดต่อกันของพวกเขา กำลังขยายสถิตินั้นที่พวกเขาตั้งไว้ในฤดูกาลที่ผ่านมา และกำลังต้องการรายการที่ห้าติดต่อกัน (มีเพียงเรอัลมาดริดและอัตเลติกเดบิลบาโอเท่านั้นที่ผ่านมาก่อนหน้านี้มีสถิติชนะรายการนี้สี่ครั้งติดต่อกัน)

เส้นทางสู่นัดชิงชนะเลิศ

บาร์เซโลนา รอบบาเลนเซียคู่แข่งขันผลเลกคู่แข่งขันผลเลกกุลตูรัลเลโอเนซา5–11–0 เยือน; 4–1 เหย้ารอบ 32 ทีมสุดท้ายเอโบร3–12–1 เยือน; 1–0 เหย้าเลบันเต4–21–2 เยือน; 3–0 เหย้ารอบ 16 ทีมสุดท้ายเอสปอร์ตินเดฆิฆอน4–21–2 เยือน; 3–0 เหย้าเซบิยา6–30–2 เยือน; 6–1 เหย้ารอบก่อนรองชนะเลิศเฆตาเฟ3–20–1 เยือน; 3–1 เหย้าเรอัลมาดริด4–11–1 เหย้า; 3–0 เยือนรอบรองชนะเลิศเรอัลเบติส3–22–2 เยือน; 1–0 เหย้า

นัด

สรุปผลการแข่งขัน

 GK 13 ยัสเปอร์ ซิลเลิสเซินRB 2  แนลซัน ซึเมดู   CB 3  ฌาราร์ต ปิเกCB 15 เกลม็อง ล็องแกลLB 18 ฌอร์ดี อัลบาCM 8  อาร์ตูร์   CM 5  เซร์ฆิโอ บุสเกตส์  CM 4  อิวัน ราคิทิช   RW 20 แซร์ฌี รูแบร์ตูCF 10 ลิโอเนล เมสซิ (กัปตัน)LW 7  ฟีลีปี โกชิญญูรายชื่อผู้เล่นสำรอง:GK 30 อิญากี เปญาDF 23 ซามุแอล อูมตีตีDF 24 โตมัส เฟอร์มาเลินMF 14 มัลกง   MF 21 การ์เลส อาเลญญา   MF 22 อาร์ตูโร บิดัล    MF 43 การ์เลส เปเรซผู้จัดการทีม: เอร์เนสโต บัลเบร์เด300px GK 1  ฆาอูเม โดเมเนชRB 18 ดาเนียล วัสส์CB 24 เอเซกิเอล กาไรCB 5  กาบรีแยลLB 14 โฆเซ ลุยส์ กายา  RM 8  การ์โลส โซเลร์CM 10 ดาเนียล ปาเรโฆ (กัปตัน)   CM 17 ฟร็องซิส กอเกอแล็งLM 7  กงซาลู แกดึชCF 19 โรดริโก   CF 9  เกแว็ง กาไมโร   รายชื่อผู้เล่นสำรอง:GK 13 เนตูDF 12 มุกตาร์ ดิอัคฮาบี   DF 15 โตนี ลาโตDF 21 กริสเตียโน ปิคคินี   MF 6  เจฟฟรีย์ กงด็อกเบีย    MF 20 เฟร์รัน ตอร์เรสFW 22 ซานตี มินาผู้จัดการทีม: มาร์เซลิโน
# ดี-ครันช์
ดี-ครันซ์ (อังกฤษ:D-crunch;ฮันกึล:디크런치) เป็นกลุ่มดนตรีชายจากประเทศเกาหลีใต้ สังกัดค่าย All-s Company เปิดตัวครั้งแรกเมื่อวันที่ 6 สิงหาคม 2018 ภายใต้ชื่อ D-crunch ชื่อ D-Crunch มาจากคำว่า Diamond Crunch ปัจจุบันประกอบด้วยสมาชิกทั้งหมด 9 คน ได้แก่ โอ.วี, ฮยอนอุค, ฮยอนโฮ, ฮยอนโอ, ฮยอนอู, มินฮย็อก, ชานยอง, ดีแลน และ จองซึง

ประวัติ

สมาชิก
+ ชื่อในการแสดง ชื่อเกิด วันเกิด สัญชาติ โรมัน ไทย ฮันกึล โรมัน ไทย ฮันกึล Hyunwook ฮย็อนอุค 현욱 Ji Hyunwook จี ฮย็อนอุค 지현욱   Hyunho ฮย็อนโฮ 현호 Lee Hyunho อี ฮย็อนโฮ 이현호  O.V โอ.วี 오.뷔 Kim Sangchan คิม ซังชาน 김상찬  Hyunwoo ฮย็อนอู 현우 Baek Hyunwoo แบค ฮย็อนอู 백현우  Hyunoh ฮย็อนโอ 현오 Park Hyunoh ปาร์ค ฮย็อนโอ 박현오  Minhyuk มินฮย็อก 민혁 Kim Minhyuk คิม มินฮย็อก 김민혁  Chanyoung ชานยอง 찬영 Kim Chanyoung คิม ชานยอง 김찬영  Jeongseung จองซึง 정승 Park Jeongseung ปาร์ค จองซึง 박정승  Dylan ดีแลน 딜란 Park Yeonjae / Dylan Park ปาร์ค ยอนแจ / ดีแลน ปาร์ค 박연재 / 딜란박 

ผลงาน
# เอเลนี ปาเลียวโลยีนา
เอเลนี ปาเลียวโลยีนา (3 กุมภาพันธ์ ค.ศ. 1428 – 11 เมษายน ค.ศ. 1458) เป็นเจ้าหญิงไบแซนไทน์จากตระกูลปาเลียวโลกอส  ต่อมาเป็นสมเด็จพระราชินีแห่งไซปรัสจากการอภิเษกสมรสกับพระเจ้าฌ็องที่ 2 แห่งไซปรัส และเป็นพระราชชนนีของสมเด็จพระราชินีนาถชาร์ล็อตแห่งไซปรัส

พระราชินีเอเลนีลอบปลงพระชนม์จูอาว เจ้าชายแห่งแอนติออก พระชามาดาด้วยยาพิษ และมีพระราชเสาวนีย์ให้ตัดจมูกนักนางสนมลับของพระราชสวามี แม้การกระทำเบื้องต้นของพระองค์แลดูโหดร้าย แต่พระองค์ก็มีพระทัยเมตตา ด้วยทรงต้อนรับและช่วยเหลือชาวไบแซนไทน์ซึ่งลี้ภัยมายังไซปรัสหลังกรุงสแตนติโนเปิลแตกในปี ค.ศ. 1453

พระราชินีเอเลนีสวรรคตเมื่อวันที่ 11 เมษายน ค.ศ. 1458 ในป้อมเมืองนิโคเซีย ซึ่งพระองค์และพระราชสวามีลี้ภัยไปประทับ หลังเกิดกบฏของฌักพระราชบุตรนอกสมรสของพระเจ้าฌ็องที่ 2 ที่ประสูติแต่นักนางสนมลับมาเรียตตาแห่งปาทรา
# ยูโตะ นางาโตโมะ
ยูโตะ นางาโตโมะ  เป็นนักฟุตบอลอาชีพชาวญี่ปุ่น
เล่นในตำแหน่งแบ็กซ้าย ให้กับสโมสรเอฟซี โตเกียว ในเจลีก 1 ซึ่งเป็นลีกสูงสุดของประเทศญี่ปุ่น และฟุตบอลทีมชาติญี่ปุ่นชุดปัจจุบัน

 การเล่นให้ทีมชาติ 
นางาโตโมะติดทีมชาติญี่ปุ่นชุดใหญ่และลงเล่นนัดแรกเมื่อวันที่ 24 พฤษภาคม ปี 2008 ในการแข่งขันนัดกระชับมิตรกับทีมชาติไอวอรีโคสต์ โดยสามารถทำประตูแรกในนามทีมชาติได้ในนัดกระชับมิตรที่พบกับทีมชาติซีเรีย ในวันที่ 13 พฤศจิกายน ปี 2008 

นางาโตโมะเคยเป็นหนึ่งในผู้เล่นทีมชาติญี่ปุ่น U-21 ชุดที่ลงแข่งขันในโอลิมปิกฤดูร้อน 2008 และได้ไปร่วมเล่นฟุตบอลโลก 3 สมัยติดต่อกันในปี 2010, 2014, 2018 และได้ไปร่วมเล่นเอเชียนคัพอีก 3 สมัยติดต่อกันในปี 2011, 2015, 2019 และยังได้ไปร่วมเล่นคอนเฟเดอเรชันส์คัพ 1 สมัยในปี 2013 

นอกจากนี้นางาโตโมะ ยังเป็นผู้เล่น 1 ใน 7 คนที่สามารถลงเล่นให้กับทีมชาติญี่ปุ่นเกิน 100 นัด อีกด้วย

 ทำประตูในนามทีมชาติ 
 #  วันที่  สถานที่  พบ  ประตู  ผลการแข่งขัน  รายการ 1.  13 พฤศจิกายน 2008  สนามกีฬาไซตามะ 2002ญี่ปุ่น    1–0  3–1 กระชับมิตร 2.  31 พฤษภาคม 2009  โตเกียวญี่ปุ่น    1–0  4–0 3.  8 ตุลาคม 2009  ชิซูโอกะญี่ปุ่น    2–0  6–0  เอเชียนคัพ 2011 รอบคัดเลือก

 รางวัลที่ได้รับ 
 รางวัลในระดับสโมสร 
เอฟซี โตเกียว
เจลีก คัพ : 2009

อินเตอร์มิลาน
โกปปาอีตาเลีย : 2010–11

กาลาทาซาไร
ซือเปร์ลีก : 2017–18

รางวัลในนามทีมชาติ
ญี่ปุ่น
เอเชียนคัพ 2011 : ชนะเลิศ 
เอเชียนคัพ 2019 : รองชนะเลิศ

เกียรติประวัติอื่นๆ
J.League Best XI : 2009
Asian International Footballer of the Year : 2013
# ชัยเสรีเม็ททอลแอนด์รับเบอร์
บริษัท ชัยเสรีเม็ททอลแอนด์รับเบอร์ จำกัด  หรือที่รู้จักในชื่อ ชัยเสรี เป็นบริษัทผลิตอาวุธของไทย ที่อธิบายตัวเองว่าเป็น "ผู้เชี่ยวชาญด้านระบบป้องกันดินแดน" ชัยเสรีออกแบบ, ผลิต และอัปเกรดยานเกราะ ในระบบย่อย และระบบตีนตะขาบ

นอกเหนือจากการเป็นผู้จัดหาให้กองทัพบกไทย บริษัทได้ทำการส่งออกไปยัง 37 ประเทศ ประกอบด้วยรัฐอาหรับหลายแห่ง, อาร์เจนตินา, บังกลาเทศ, ชิลี, เดนมาร์ก, มาเลเซีย, นอร์เวย์, ปากีสถาน, ฟิลิปปินส์, สวีเดน, รัสเซีย, สิงคโปร์ และยูเครน

 ประวัติ 
บริษัทชัยเสรีเริ่มต้นจากการเป็นผู้เชี่ยวชาญด้านยางและชิ้นส่วนที่ทำจากยางกับโลหะ เช่น แกนรับแรงบิดที่เพลาท้าย และยางกันกระแทกสำหรับรถบรรทุกขนส่งสินค้าเชิงพาณิชย์ จากนั้นพวกเขาก็เปลี่ยนไปผลิตล้อรถเคลื่อนที่สำหรับยานเกราะตีนตะขาบของกองทัพบกไทย

จากนั้นบริษัทชัยเสรีก็ได้จัดตั้งโรงงานสร้างรถยนต์ขึ้นใหม่เพื่อซ่อมแซมและอัปเกรดทั้งยานพาหนะมีล้อและตีนตะขาบ จากยานพาหนะขนาดเล็ก เช่น เอ็ม151 ไปจนถึงยานโจมตีสะเทินน้ำสะเทินบก เช่น เอเอวีพี7เอ1

ธุรกิจของบริษัทชัยเสรีเวียนวนประมาณสามสายผลิตภัณฑ์: ยานเกราะป้องกัน "เฟิร์สวิน 4x4" (FW4x4) ระบบรันแฟลตของบริษัทชัยเสรีทำให้ยานพาหนะมีล้อซึ่งมียางที่ชำรุดสามารถวิ่งได้ 150 กิโลเมตรในขณะที่อยู่ในแนวราบ บริษัทชัยเสรีเป็นผู้เชี่ยวชาญในระบบตีนตะขาบ และมีส่วนช่วยในการออกแบบระบบตีนตะขาบจำนวนมากในปัจจุบัน  ระบบตีนตะขาบซี108 ของบริษัทชัยเสรีอัปเกรดตีนตะขาบสำหรับยานพาหนะตีนตะขาบ

 การผลิต 
 รถลำเลียงพลหุ้มเกราะ "เฟิร์สวิน 4x4"
 ยานเกราะล้อยางสะเทินน้ำสะเทินบก 8×8 "AWAV 8x8"

 รางวัลที่ได้รับ 
 ค.ศ. 2011 รางวัลการออกแบบยอดเยี่ยม ประเทศเดนมาร์ก สำหรับรถหุ้มเกราะเฟิร์สวิน 4x4 ของบริษัทชัยเสรี
 ค.ศ. 2015 รางวัลการส่งออกของนายกรัฐมนตรี แก่บริษัทชัยเสรี สำหรับ "แบรนด์ไทยยอดเยี่ยม"
 ตราสัญลักษณ์คุณภาพไทยแลนด์ (Thailand Trust Mark)

 ระเบียงภาพ
# สเปซบราเธอร์ส สองสิงห์อวกาศ
สเปซบราเธอร์ส สองสิงห์อวกาศ เป็นหนังสือการ์ตูนญี่ปุ่นเรื่องยาว เขียนโดยโคยามะ ชูยะ ตีพิมพ์เป็นตอนๆ ลงในนิตยสารการ์ตูน Weekly Morning ของสำนักพิมพ์โคดันฉะ ตั้งแต่ธันวาคม ค.ศ. 2007 ได้รับการเสนอชื่อเข้าชิงรางวัล Manga Taisho สองครั้งในปี 2009 และ 2010 ฉบับดัดแปลงเป็นอนิเมะสร้างโดย A-1 Pictures ออกฉายในประเทศญี่ปุ่นตั้งแต่ 1 เมษายน 2012 จนถึง 22 มีนาคม 2014 และได้รับการดัดแปลงเป็นภาพยนตร์คนแสดงออกฉายเมื่อ 5 พฤษภาคม 2012
# เอ็ด-มาร์ท
เอ็ด-มาร์ท (อังกฤษ: Edd Mart) เป็นศิลปินดูโอ้พี่-น้องสัญชาติไทย เปิดตัวอย่างเป็นทางการครั้งในในปีพ.ศ. 2541 ภายใต้สังกัดอาร์เอส โปรโมชั่น ออกอัลบั้มจำนวนสองชุด โดยมีเพลงที่เป็นที่รู้จัก ได้แก่เพลง เทวดา, ที่สุดของหัวใจ และเพลง กว่าจะถึงบางรัก เป็นต้น

 ประวัติ 
เอ็ด ดำรงค์เดช เจริญบุตร และ มาร์ท ปกรณ์ ปานเจริญ สองพี่น้องทั้งเอ็ดและมาร์ท เคยฝากผลงานเบื้องหลังโดยการร้องคอรัสและร้องเพลงประกอบละครมาก่อน มาร์ท ร้องเพลงดั่งดวงหฤทัย จากละครดั่งดวงหฤทัย ช่องเจ็ด เอ็ด ร้องเพลงขอใจ จากละครเพชรในเรือน ช่องสาม ซึ่งผลิตโดย บริษัท อาร์เอส โปรโมชั่น ก่อนจะมีผลงานเพลงร่วมกันครั้งแรกในชื่อ "เอ็ด-มาร์ท (Edd Mart)" ในปีพ.ศ. 2541 โดยแนวเพลงของเอ็ด-มาร์ท ก็จะเป็นสไตล์ป๊อบ, ร็อก ซึ่งเปิดตัวด้วยเพลง "เทวดา" ต่อด้วยเพลง "ที่สุดของหัวใจ" และเพลง "ไม่มีทาง" ซึ่งถือว่าประสบความสำเร็จในระดับหนึ่ง

ต่อมาได้ออกอัลบั้มชุดที่สอง ซึ่งเป็นชุดสุดท้าย ในปีพ.ศ. 2543 ชื่ออัลบั้มว่า "กว่าจะถึงบางรัก" โดยมีเพลงเปิดตัวคือเพลง "กว่าจะถึงบางรัก" โดยเนื้อเพลงจะพูดถึงความคิดถึงเดินทางไปตามเขตต่างๆ ในกรุงเทพหลายเขตกว่าจะไปถึงเขต "บางรัก" นั่นเอง ต่อด้วยเพลง "นางฟ้า" และเพลง "ไม่มีข้อแม้ (ฉันเสียใจ)"

 ผลงาน 
 งานเพลง 
 อัลบั้ม "Edd Mart" (พ.ศ. 2541)
 เทวดา
 ไม่มีทาง
 ที่สุดของหัวใจ
 อยากเป็นเจ้าชาย
 ไฟกลางฝน
 มารักฉันต่อ
 เทวดา 3 ช่า
 ทำไมไม่เอาไป
 หยุดตรงนี้
 คนดี
 คนแก้เหงา
 ที่สุดของหัวใจ (Acoustic)

 อัลบั้ม "กว่าจะถึงบางรัก" (พ.ศ. 2543)
 กว่าจะถึงบางรัก
 ไม่มีข้อแม่ (ฉันเสียใจ)
 เย็นไว้น้อง
 เอาชีวิตเธอคืนไป
 สบายใจ
 นางฟ้า
 ไม่ติดใจ
 อพาร์ทเมนท์
 ปล่อย
 แต่ช้าแต่

 Single 
 เพลง เธอนอกใจ (พ.ศ. 2562)

 เพลงประกอบละคร 
 เพลง ดั่งดวงหฤทัย จากละคร ดั่งดวงหฤทัย (มาร์ท)
 เพลง ขอใจ จากละคร เพชรในเรือน (เอ็ด)
 เพลง อย่าหลอกตัวเอง จากละคร คนึงหา (เอ็ด)
 เพลง กว่าจะรักกัน จากละคร คนึงหา (เอ็ด) ร่วมก้บ กรพินธุ์ พ่วงโพธิ์
 เพลง รักกันเลยดีกว่า จากละคร ชื่นชีวานาวี (มาร์ท) ร่วมก้บ ชุติมา แก้วเนียม
 เพลง ครั้งเดียวในชีวิต จากละคร เมียแต่ง (มาร์ท) ร่วมกับ แหม่ม พัชริดา วัฒนา
 เพลง เลือดทรนง จากละคร เลือดทรนง (มาร์ท)
 เพลง อยากให้รู้ว่ารัก จากละคร เลือดทรนง (เอ็ด)

 ผลงานอื่นๆ 
 แสดงภาพยนตร์เรื่อง "ผีตุ๋มติ๋ม" ปีพ.ศ. 2551 (เฉพาะ มาร์ท)
 แต่งเพลง "อึคึ อิไต" ของ หมออ้อย จุฑารัตน์ เทียมสุวรรณ (มาร์ท มีหน้าที่แต่งเนื้อร้อง และทำนอง เอ็ดมีหน้าที่เรียบเรียงเนื้อร้อง และทำนอง)
# คุรุซิกข์
คุรุซิกข์  เป็นศาสดาทางจิตวิญญาณของศาสนาซิกข์ผู้วางรากฐานศาสนาเป็นเวลาสองศตวรรษครึ่ง เริ่มต้นใน ค.ศ. 1469 โดย ค.ศ. 1469 เป็นปีเกิดของคุรุนานัก ผู้ก่อตั้งศาสนาซิกข์ ท่านมีผู้สืบทอดเป็นคุรุมนุษย์ 9 องค์ จนกระทั่งใน ค.ศ. 1708 ที่มีคุรุองค์ที่ 10 ส่งผ่านความเป็นคุรุไปยังคัมภีร์คุรุครันถสาหิพ ซึ่งปัจจุบันผู้นับถือศาสนาซิกข์ถือเป็นคุรุที่มีชีวิตอยู่ ความเป็นคุรุยังส่งผ่าน Guru Panth ซึ่งประกอบด้วยขาลสา แต่นั่นหมายความว่า ความเป็นคุรุเริ่มเข้าสู่จุดเสื่อมถอยหลังมหาราชา รณชีต สิงห์ขึ้นมามีอำนาจ

รากศัพท์และคำนิยาม

คุรุ (, IAST: guru) เป็นศัพท์ภาษาสันสกฤตที่แปลว่า "ครู, ผู้ชี้นำ, ผู้เชี่ยวชาญ หรือบัณฑิต" ในความรู้หรือศาสตร์หนึ่งStefan Pertz (2013), The Guru in Me - Critical Perspectives on Management, GRIN Verlag, , p. 2–3. Bhai Vir Singh ระบุไว้ในพจนานุกรมของคุรุครันถสาหิพ ซึ่งกล่าวถึงคุรุเป็นการประสมหน่วยคำสองคำ: "คุ ; (ਗੁ)" หมายถึง ความมืด และ "รู ; (ਰੂ)" หมายถึง แสงสว่าง ดังนั้น คุรุเป็นผู้นำแสงสว่างเข้ามาในความมืด หรืออีกนัยหนึ่งคือผู้ที่ให้ความสว่าง คำนิยามของ Bhai Vir Singh ระบุเพิ่มเติมเกี่ยวกับซิกขีเองและอธิบายว่าทำไมคุรุครันถสาหิพจึงถือเป็นคุรุที่ยังมีชีวิตอยู่ คำว่าซิกข์มาจากศัพท์ภาษาสันสกฤตว่า ศิษย์ (ปัญจาบ: ਸਿੱਖ) ซึ่งหมายถึงลูกศิษย์หรือนักเรียน ดังนั้น ชาวซิกข์จึงมีความสัมพันธ์แบบนักเรียน–ครูกับคุรุ เนื่องจากหลักคำสอนในคุรุครันถสาหิพนำหน้าที่เป็นแนวทางชี้นำแก่ชาวซิกข์

ตามความเชื่อของศาสนาซิกข์ คุรุทุกคนมีแสงหรือวิญญาณเหมือนกัน และร่างกายของพวกเขาเป็นสิ่งบรรจุแก่นสารเดียวกัน เมื่อคุรุคนหนึ่งเสียชีวิต ผู้สืบทอดจะสืบทอดแสงนั้น และนั่นคือเหตุผลที่คุรุจึงถูกเรียกเป็น mahalla (บ้าน)

 รายชื่อ 
คุรุศาสดาประกอบด้วยคุรุมนุษย์ 10 ท่านและคุรุองค์ที่เป็น "อกาล" หรือเป็นนิรันดร์คือคุรุครันถสาหิพ หรือคือคัมภีร์ของศาสนาซิกข์ซึ่งแต่งตั้งโดยคุรุมนุษย์ท่านสุดท้ายคือคุรุโควินทสิงห์
 คุรุนานัก (Guru Nanak) 
 คุรุอังคัต (Guru Angat) หรือ คุรุอังกัต, คุรุอังคัท, คุรุอังขัต, คุรุอังฆัต
 คุรุอมรทาส (Guru Amar Das) หรือ คุรุอามัร ดาส
 คุรุรามทาส (Guru Ram Das) หรือ คุรุรามดาส
 คุรุอรชุน (Guru Arjan) หรือ คุรุอรยัน, คุรุอาร์จัน
 คุรุหรโคพินท์ (Guru Har Gobind) หรือ คุรุฮัรโควินท์
 คุรุหรราย (Guru Har Rai) หรือ คุรุฮัรราย, คุรุหาร์ไร
 คุรุหรกิศัน (Guru Har Krishan) หรือ คุรุฮัรกฤษณ
 คุรุเตฆ์บะฮาดุร (Guru Tegh Bahadur) หรือ คุรุเตค บฮาดัร
 คุรุโควินทสิงห์ (Guru Gobind Singh) หรือ คุรุโควินท์สิงห์
 คุรุครันถสาหิพ (Guru Granth Sahib) หรือ คุรุครันถ์ซาฮิบ

เส้นเวลา

 ครอบครัวต้นไม้ 
thumb|การประชุมของคุรุนานักและคุรุซิกข์ที่เหลือ, Bhai Mardana, และคนอื่น ๆ ตามจินตนาการ. ภาพวาดใน ค.ศ. 1780
รายชื่อและความสัมพันธ์อาจมีความแตกต่างกันตามแหล่งข้อมูลต่าง ๆ เนื่องจากบุคคลต่าง ๆ มากมายตลอดระยะเวลาหกศตวรรษที่ผ่านมาร่วมกันเขียนประวัติศาสตร์ซิกข์ในด้านต่าง ๆ

หมายเหตุ
# นกกระจอกตาล
นกกระจอกตาล (plain-backed sparrow, Pegu sparrow, olive-backed sparrow) เป็นนกกระจอกที่พบในเอเชียตะวันออกเฉียงใต้ กระจายพันธุ์ตั้งแต่ประเทศพม่าจนถึงภาคกลางของประเทศเวียดนามและทิศใต้จรดพื้นที่บางส่วนทางตะวันตกของมาเลเซียตะวันตก

ลักษณะ
นกเพศผู้หลังน้ำตาลแดงไม่มีลาย หลังตาถึงข้างหัวน้ำตาลแดง กระหม่อมและหลังตอนบนเทา คอดำ แก้มและลำตัวด้านล่างเหลืองอ่อน นกเพศเมียมีลักษณะปากสีเนื้อ หัวและลำตัวน้ำตาลแกมเทา มีคิ้วสีจางกว่า ปีกและหลังน้ำตาลแกมเหลืองอ่อน คล้ายนกกระจอกใหญ่ตัวเมีย แต่หลังไม่มีลาย ลำตัวด้านล่างเหลืองอ่อนแกมน้ำตาลคู่มือดูนกหมอบุญส่ง เลขะกุล นกเมืองไทย และหนังสือนกในเมืองไทย เล่ม 5 รศ.โอภาส ขอบเขตต์
# สถานีรถไฟเซนต์แพนครัส
สถานีรถไฟเซนต์แพนครัส  เป็นสถานีรถไฟหลักแห่งหนึ่งในกรุงลอนดอน ตั้งอยู่บนถนนอูสตัน (Euston road) ระหว่างหอสมุดแห่งชาติอังกฤษ กับสถานีรถไฟคิงส์ครอส โดยใช้สถานีคิงส์ครอส-เซนต์แพนครัสเป็นสถานีรถไฟใต้ดินร่วมกันกับสถานีคิงส์ครอส. สถานีรถไฟเซนต์แพนครัสมีบทบาทเป็นสถานีปลายทางของรถไฟสายยูโรสตาร์ในประเทศอังกฤษ โดยให้บริการผ่านทางรถไฟความเร็วสูงข้ามช่องแคบสายไฮสปีด-1 และอุโมงค์ข้ามช่องแคบ ไปยังประเทศเบลเยียม ประเทศฝรั่งเศส และประเทศเนเธอร์แลนด์ นอกจากนี้ยังให้บริการรถไฟอีสมิดแลนด์ และสายเทมส์ลิงก์ ไปยังเมืองคอร์บี เชฟฟีลด์ และน็อตติงแฮม บนเส้นทางรถไฟหลักสายมิดแลนด์ และเส้นทางความเร็วสูงสายใต้ไปเค้นท์ ผ่านสถานีรถไฟนานาชาติเอ็บส์ฟลีต และสถานีรถไฟนานาชาติแอชฟอร์ด

ประวัติศาสตร์ 

การให้บริการ
thumb|ภาพภายในสถานีโดยมีรถไฟยูโรสตาร์ให้บริการอยู่ทางชานชาลาด้านซ้าย|right
สถานีรถไฟเซนต์แพนครัสมี 15 ชานชาลา โดยแบ่งเป็น 4 กลุ่มกระจายอยู่ใน 2 ระดับชั้น ระดับชั้นบนแบ่งเป็น 3 กลุ่มชานชาลา โดยมีชานชาลารถไฟสายในประเทศสองกลุ่ม – ซึ่งให้บริการทางรถไฟหลักสายมิดแลนด์ (ชานชาลา 1-4) และ รถไฟความเร็วสูงสายใต้ หรือสายไฮสปีด-1 (ชานชาลา 11-13) – ขนาบข้างชานชาลารถไฟสายยูโรสตาร์ (ชานชาลา 5-10) ซึ่งให้บริการอยู่ตรงกลาง ส่วนชั้นล่างเป็นกลุ่มชานชาลา A กับ B ที่ให้บริการรถไฟสายเทมส์ลิงก์ ภายในสถานีมีร้านค้า และภัตตาคารให้บริการอยู่ในบริเวณคองคอร์สที่นั่งรอผู้โดยสาร  

รถไฟสายอีสต์มิดแลนด์
 หมายเลขบริการ  ปลายทาง  สถานีหยุดรถ  หัวรถจักร  ระยะเวลาเดินทาง XX:02  Sheffield Leicester railway station, Derby railway station, Chesterfield railway station  222  2 h 1 min XX:05  Nottingham  Luton Airport Parkway, Bedford, Wellingborough, Kettering, Market Harborough, Leicester, Loughborough, Beeston  222  1 h 52 min XX:31  Sheffield  Leicester, Loughborough, East Midlands Parkway, Long Eaton, Derby, Chesterfield  222  2 h 15 min XX:34  Nottingham   Market Harborough, Leicester, East Midlands Parkway  HST  1 h 40 min XX:47  Corby   Luton, Bedford, Wellingborough, Kettering  222  1 h 10 min

รถไฟสายเทมส์ลิ้งค์

รถไฟความเร็วสูงสายใต้
รถขาออก (departures)
 หมายเลขบริการ  ปลายทาง  สถานีหยุดรถ  ระยะเวลาเดินทาง XX:12 Dover Priory   Stratford International, Ebbsfleet International, Ashford International, Folkestone West, Folkestone Central   1 h 08 min XX:25  Faversham   Stratford International, Ebbsfleet International, Gravesend, Strood, Rochester, Chatham, Gillingham (Kent), Rainham (Kent), Sittingbourne   1 h 08 min XX:42  Margate  Stratford International, Ebbsfleet International, Ashford International, Canterbury West, Ramsgate, Broadstairs   1 h 28 min XX:55  Faversham   Stratford International, Ebbsfleet International, Gravesend, Strood, Rochester, Chatham, Gillingham (Kent), Rainham (Kent), Sittingbourne   1 h 08 min

รถขาเข้า (arrivals)
 หมายเลขบริการ  เวลาออกรถ  สถานีหยุดรถ  ระยะเวลาเดินทาง XX:28  Faversham  Sittingbourne, Rainham (Kent), , , , , , ,    1 h 11 min XX:44 Dover Priory  , , , ,    1 h 07 min XX:53  Margate  , , , , ,    1 h 28 min XX:58  Faversham  , , , , , , , ,    1 h 11 min
# ประสิทธิ์ ผดุงโชค
ประสิทธิ์ ผดุงโชค (เกิดวันที่ 13 ตุลาคม พ.ศ. 2525) เป็นนักฟุตบอลชาวไทย เล่นในตำแหน่งผู้รักษาประตู ปัจจุบันลงเล่นให้กับพลังกาญจน์ ในไทยลีก 2

ทีมชาติ
ประสิทธิ์ เคยติดทีมชาติไทย ภายใต้การคุมทีมของ มิลอวัน ราเยวัตส์ ในการแข่งขันนัดกระชับมิตร เมื่อเดือนตุลาคม พ.ศ. 2560 แต่ไม่ได้ลงเล่นในนัดนั้นประสิทธิ์ ผดุงโชค จากเซลล์ขายนมโรงเรียน สู่..ผู้รักษาประตูชั้นนำในไทยลีก

เกียรติประวัติ
สโมสร
บีอีซี เทโรศาสน
 ไทยลีกคัพ (1): 2014

เมืองทอง ยูไนเต็ด
 ไทยลีกคัพ (1): 2017
 ไทยแลนด์แชมเปียนส์คัพ (1): 2017
 แม่โขงคลับแชมเปียนชิพ (1): 2017
# ฌ็อง-แกลร์ โตดีโบ
ฌ็อง-แกลร์ โตดีโบ (เกิด 30 ธันวาคม ค.ศ. 1999) เป็นนักฟุตบอลชาวฝรั่งเศส ปัจจุบันลงเล่นทั้งในตำแหน่งเซ็นเตอร์แบ็ก และกองกลางตัวรับ ให้กับโอเฌเซ นิส ในลีกเอิงฝรั่งเศส
# อลิซ โรเบิตส์
อลิซ เมย์ โรเบิตส์ (เกิด 19 พฤษภาคม 1973) เป็น นักชีววิทยาวิวัฒนาการ นักมนุษยวิทยาชีวภาพ และนักเขียนชาวอังกฤษ โรเบิตส์เป็นศาสตราจารย์ที่ มหาวิทยาลัยเบอร์มิงแฮม ตั้งแต่ปี 2012

 ประวัติ 
โรเบิร์ตเกิดในเมืองบริสตอลในปี 1973 เป็นลูกสาวของ วิศวกรการบินและอาจารย์สอนภาษาอังกฤษและศิลปะ โรเบิตส์เรียนในระดับประถมศึกษาที่โรงเรียน Westbury C-of-E และโรงเรียน The Red Maids' โรเบิตส์จบการศึกษาจากวิทยาลัยแพทย์มหาวิทยาลัยเวลส์ (ปัจจุบันเป็นส่วนหนึ่งของมหาวิทยาลัยคาร์ดิฟฟ์) ในปี 1997
# แฮนด์บอล
แฮนด์บอล  เป็นกีฬาประเภททีมอย่างหนึ่ง แบ่งผู้เล่นเป็น 2 ฝ่าย ฝ่ายละ 7 คน รวมทั้งผู้รักษาประตู ผู้เล่นแต่ละฝ่ายใช้วิธีขว้างหรือปาลูกบอลแทนการเตะ

ดูเพิ่ม
 แฮนด์บอล-บุนเดิสลีกา - การแข่งขันแฮนด์บอลอาชีพในประเทศเยอรมนี
 เจแปนแฮนด์บอลลีก - การแข่งขันแฮนด์บอลอาชีพในประเทศญี่ปุ่น
 เดนิชแฮนด์บอลลีก - การแข่งขันแฮนด์บอลอาชีพในประเทศเดนมาร์ก
# มหาวิทยาลัยบราซีเลีย
มหาวิทยาลัยบราซีเลีย (, UnB) เป็นมหาวิทยาลัยของรัฐในบราซีเลีย ก่อตั้งใน 1960 และได้รับการยอมรับว่าเป็นหนึ่งในมหาวิทยาลัยชั้นนำของประเทศและอเมริกาใต้จากรายงานของ Times Higher Education (THE)
# การ์เลส อาเลญญา
การ์เลส อาเลญญา กัสติโย (เกิด 5 มกราคม ค.ศ. 1998) เป็นนักฟุตบอลชาวสเปน ปัจจุบันในตำแหน่งกองกลางให้กับเฆตาเฟ สโมสรในลาลิกา
# มูฮัมมาดู บูฮารี
มูฮัมมาดู บูฮารี (เกิด 17 ธันวาคม พ.ศ. 2485) เป็นนักการเมืองชาวไนจีเรียซึ่งดำรงตำแหน่งประธานาธิบดีไนจีเรียมาตั้งแต่ปี พ.ศ. 2558 จนถึงปัจจุบัน เขาเคยมียศพลตรีในกองทัพบกไนจีเรียและเคยดำรงตำแหน่งประธานาธิบดีตั้งแต่ 31 ธันวาคม พ.ศ. 2526 จนถึง 27 สิงหาคม พ.ศ. 2528 หลังรัฐประหารในไนจีเรียเมื่อปี พ.ศ. 2526
# พระเจ้าฌักที่ 3 แห่งไซปรัส
พระเจ้าฌักที่ 3 แห่งไซปรัส (, ; 28 สิงหาคม ค.ศ. 1473 – 26 สิงหาคม ค.ศ. 1474) หรือ ฌักผู้สวรรคต  เป็นพระมหากษัตริย์แห่งราชอาณาจักรไซปรัส เป็นพระราชโอรสเพียงพระองค์เดียวในพระเจ้าฌักที่ 2 แห่งไซปรัส พระราชสมภพแต่กาเตรีนา กอร์นาโร พระองค์เสวยราชสมบัติตั้งแต่ยังเป็นพระเยาวกุมารต่อจากพระราชชนกซึ่งเสด็จสวรรคตไปก่อนหน้านี้ โดยมีพระราชชนนีเป็นผู้สำเร็จราชการแทนพระองค์ไปพลาง

พระองค์เสด็จสวรรคตหลังการประชวรเมื่อวันที่ 26 สิงหาคม ค.ศ. 1474 พระราชินีกาเตรีนาจึงเสวยราชสมบัติเป็นพระมหากษัตริย์สืบต่อมา มีข่าวลือว่าพระราชาพระองค์น้อยนี้น่าจะถูกพวกเวนิสหรือพรรคพวกของพระราชินีนาถชาร์ลอตลอบปลงพระชนม์ด้วยยาพิษSir Harry Luke, The Kingdom of Cyprus, 1369—1489 in K. M. Setton, H. W. Hazard (ed.) A History of the Crusades, The fourteenth and fifteenth centuries (1975), p.389
# พระยารัตนาธิเบศร์
พระยารัตนาธิเบศร์ บุคคลที่มีตัวตนจริงในประวัติศาสตร์ไทย เป็นขุนนางในปลายสมัย กรุงศรีอยุธยา ที่ได้เดินทางไปช่วยชาวบ้าน บางระจัน หล่อปืนใหญ่เพื่อสู้กับพม่า จากนั้นก่อนเสียกรุงศรีอยุธยาได้ไม่นานพระยารัตนาธิเบศร์ได้หนีไปพึ่งใบบุญ กรมหมื่นเทพพิพิธ หรือ พระองค์เจ้าแขก พระราชโอรสใน สมเด็จพระเจ้าอยู่หัวบรมโกศ เพื่อต่อสู้กับพม่าแต่ยังไม่ทันได้ต่อสู้ก็ถูกกองทัพพม่าตีแตกพ่ายที่ปากน้ำโยทะกาในการรบที่เรียกว่า การรบที่ปราจีนบุรี 

ภายหลังจากเสียกรุงศรีอยุธยาแล้วกรมหมื่นเทพพิพิธได้เสด็จหนีไปตั้งมั่นและตั้งพระองค์เป็นอิสระที่ เมืองพิมาย ทำให้พระองค์มีพระสมัญญานามว่า เจ้าพิมาย โดยมีพระยารัตนาธิเบศร์ติดตามไปด้วยแต่หลังจากเจ้าพิมายพ่ายแพ้ต่อ สมเด็จพระเจ้าตากสินมหาราช พระยารัตนาธิเบศร์ก็หายสาบสูญไปโดยมิได้กล่าวถึงอีกคาดกันว่าอาจตายในสนามรบ ถูกประหารชีวิตหรืออาจหนีรอดไปได้

 ในวัฒนธรรมร่วมสมัย 
 อบ บุญติด ในภาพยนตร์ไทยเรื่อง ศึกบางระจัน เมื่อ พ.ศ. 2509
 สมควร กระจ่างศาสตร์ และ วิสรรค์ ฉัตรรังสิกุล ในละครโทรทัศน์ทาง ช่อง 3 เรื่อง สายโลหิต เมื่อ พ.ศ. 2529 และ พ.ศ. 2546
 สมชาย ศรีสุนทรโวหาร ในภาพยนตร์ไทยเรื่อง บางระจัน เมื่อ พ.ศ. 2543
 วันชัย เผ่าวิบูลย์ ในละครโทรทัศน์ทาง ช่อง 7 เรื่อง ฟ้าใหม่ เมื่อ พ.ศ. 2547
 รอง เค้ามูลคดี ในละครโทรทัศน์ทาง ช่อง 3 เรื่อง ตากสินมหาราช เมื่อ พ.ศ. 2550
 พิบูลย์ ท้ายห้วน ในภาพยนตร์ไทยเรื่อง ขุนรองปลัดชู เมื่อ พ.ศ. 2554
 รวิชญ์ เทิดวงส์ ในละครโทรทัศน์ทาง ช่อง 3 เอชดี เรื่อง บางระจัน เมื่อ พ.ศ. 2558
 ภาค ภัทรพงษ์ และ เศรษฐา ศิระฉายา ในละครโทรทัศน์ทาง ช่อง 7 เรื่อง อตีตา เมื่อ พ.ศ. 2544 และ พ.ศ. 2559
 ศราวุฒิ ธัญญาลักษณ์ และ ศุภชัย เธียรอนันต์ ในละครโทรทัศน์ทาง ช่อง 7 เรื่อง สายโลหิต เมื่อ พ.ศ. 2538 และ พ.ศ. 2561
 ขจรศักดิ์ รัตนนิสสัย ในภาพยนตร์ไทยเรื่อง 400 นักรบขุนรองปลัดชู เมื่อ พ.ศ. 2561
# อีดริส เดบี
อีดริส เดบี อิตโน (18 มิถุนายน ค.ศ. 1952 – 20 เมษายน ค.ศ. 2021) เป็นนักการเมืองชาด ซึ่งดำรงตำแหน่งประธานาธิบดีชาดมาตั้งแต่ปี 1990 หลังจากที่เขายึดอำนาจได้ในรัฐประหารเมื่อเดือนธันวาคมในปีเดียวกัน และเคยชนะการเลือกตั้งมาถึง 5 ครั้งจนถึงปัจจุบัน
# เจ้าหญิงแชนทัล ดัชเชสแห่งกัสโตร
เจ้าหญิงแชนทัล ดัชเชสแห่งกัสโตร  (มีพระนามเดิมว่า:แชนทัล เดอ เชลวอล-วิลเลตต์) ประสูติเมื่อวันที่ 10 มกราคม 2468 ณ ประเทศฝรั่งเศส เป็นธิดาของ โจเซฟ ปีแอร์ เดอ เชลวอล-วิลเลตต์ กับ มาเรีย เอด โคลเบิร์ต พระบิดาของพระองค์เป็นโอรสของเคานต์ท่านหนึ่งที่มีชื่อเสียงแห่งประเทศฝรั่งเศสที่เกิดกับภรรยาน้อย

 เสกสมรส 
180px|thumb|left|ตราอาร์มประจำพระองค์
แชนทัล เดอ เชลวอล-วิลเลตต์ เข้าพิธีเสกสมรสกับ เจ้าชายเฟอร์ดินานด์ ดยุกแห่งกัสโตร เมื่อวันที่ 23 กรกฎาคม 2492 รับพระราชทานพระอิสริยยศ ดัชเชสแห่งกัสโตร พระชายา เจ้าหญิงแห่งซิซิลีทั้งสอง มีพระบุตรดังนี้
เจ้าหญิงเบอาทริสแห่งบูร์บง-ซิซิลีทั้งสอง
เจ้าหญิงแอนน์
เจ้าชายคาร์โล ดยุกแห่งกัสโตร

 เกียรตนิยม 
 Knight Grand Cross with Collar of Justice of the Two Sicilian Royal Sacred Military Constantinian Order of Saint George<ref